— А чаму, уласна кажучы, павінны тлумачыць аднолькава? У людзей усё рознае: жыццёвы вопыт, эрудыцыя, здольнасць да суперажывання, эстэтычны ўзровень. Таму розная і глыбіня пранікнення ў мастацтва. Мне нават здаецца, што сапраўдны твор не можа быць вычарпаны да дна. Нейкія неспасцігальныя глыбіні ў ім павінны заставацца. Мастак, уступаючы ў дыялог з гледачом, і сам не ўсё да канца дагаворвае. Я не імкнуся да таго, каб даваць адказы на ўсе пытанні, якія хвалююць мяне ў жыцці — я проста дзялюся некаторымі сваімі думкамі, далёкімі ад завершанасці. Я нічога не навязваю гледачу, не імкнуся па-над ім узвысіцца.